# Puerto Riko

Estado Libre Asociado de Puerto RicoCommonwealth of Puerto RicoPuerto Riko|

|  |  |
| --- | --- |
|  (Flagg Puerto Riko) |  (Skjaldarmerki Puerto Riko) |

 |
| Tjóðarslagorð: "Juan es su nombre" (enskt: "John is his name") |
| Tjóðsangur: *"La Borinqueña"* |
|  |
| **Alment mál** | Spanskt, Enskt |
| **Høvuðsstaður** | San Juan |
| **Forseti** | Joe Biden |
| **Guvernørur** | Jennifer González-Colón |
| **Fullveldi** | Einki 1 |
| **Vídd**  - tilsamans  - vøtn (%) |   8 959 km² 1,6 % |
| **Íbúgvar**  - tilsamans 2010  - tættleiki |   3 752 789 418,8/km² |
| **Gjaldoyra** | Amerikanskur dollari |
| **Tíðarøki** | UTC -4 |
| **Økisnavn á alnetinum** | .pr |
| **Telefonkota** | `+1` |
| 1Puerto Riko hevur sjálvstýri, men er undir amerikonskum yvirræði. |

**Samveldið Puerto Riko** (spanskt: *Estado Libre Asociado de Puerto Rico*, enskt: *the Commonwealth of Puerto Rico*) er eitt amerikanskt hjáland í Karibia. Á Puerto Riko hevur USA ræðið, og hevur tað gjørt nógv fyri at bøta um teir ymsu vinnuvegirnar; men landið er so tættbygt, at tað føðir ikki fólkið, og nógv fólk flytur til USA. Hendan oyggin er í roynd og veru eitt statur í USA. Gjaldoyrað, ið nýtt verður, er amerikanskur dollari (USD).

Ódnin Maria rakti Puerto Riko 20 sept. 2017 sum ein ódn í kategori 5. Maria er skrásett sum kategori 5 í sokallaða Saffir-Simpson ódnarskalanum, og verður mett sum sjáldsama vandamikil. Hetta er fyrsta ferðin í 85 ár, at ein ódn rakar oynna beinleiðis. Ódnin hevur dripið minst 24 fólk í Puerto Riko.

## Politikkur

Puerto Rico er ein sjálvstýrandi eind, men hoyrir undir USA.

| **Fólkaatkvøða 6. novembur 2012** : Vilt tú hava loysing frá USA? |
| --- |
| **Val** | **Atkvøður** | **Prosent** |
|  **Nei, lutstatur í USA** | 834,191 | 61.11 |
| Nei, verandi hjáland-støðu | 454,768 | 33.34 |
| Ja | 74,895 | 5.55 |
| Ógyldugar ella blankar atkvøður | 515,115 | (27.41) |
| **Upptaldar atkvøður** | **1,878,969** | **100.00** |
| Atkvøðurætt og atkvøðuprosent | 2,402,941 | 78.19 |

### Politiska støðan

Puerto Riko gjørdist amerikanskt hjáland 17. januar í 1917. Puerto Riko segði nei til loysing frá USA 6. november í 2012; 61,16 prosent av teimum, ið greiddu atkvøðu, valdu sjálvstøðugur lutstati í USA fram um fult sjálvstýri. Bara 5,49 prosent av teimum, sum tóku lut í fólkaatkvøðuni atkvøddu ja fyri at Puerto Riko skuldi gerast sjálvstøðug tjóð. Fyri loysing atkvøddu 74,895 veljarar. Men alt bendir á, at valluttøkan var lág; 78,19 prosent hava verið á valið, men 27,41 % atkvøddu blankt. 33,34 prosent tóku undir við verandi hjáland-støðu.

## Fólkið

Flestu puertorikanar eru av spanskari og afrikanskari ætt. Flestu fólk búgva í býum, og ein triðingur av fólkinum í landinum býr í høvuðsstaðnum (San Juan). Fólkavøksturin ger, at mong mega búgva í húsum, ið verða reist stutt frá stóru býunum. Summi flyta til USA og búseta seg har. Flestu fólk hava góð kor, og útbúgvingarverkið og heilsuverkið eru væl fyri.

## Søga

Spania legði landið undir seg stutt eftir, at Kolumbus kom hagar, og tað var spanskt hjáland til í 1890-árunum, tá ið USA legði landið undir seg. Hóast spanskt er alment mál í Puerto Riko, er landið tætt knýtt aftur at USA.

## Búskapur

Lágur skattur og bílig arbeiðsmegi fingu mangar amerikanskar fyritøkur at flyta higar, og hetta hevur elvt til støðuga búskaparliga framgongd. Týdningarmesti ídnaðurin í Puerto Riko er klædnavirking.

## Landafrøði

Veðurlagið er heitt tropuveður. Kort yvir Puerto Riko:

## Sí eisini

* Listi yvir økir og lutøkir í Sambandsríki Amerika
* Sameindu Statirnir Í Amerika

## Keldur